הוא השתתף בלהקת הפופ-רוק ארווי (erreway) יחד עם קמילה בורדונבה, בנחמין רוחאס, ולואיסנה לופילטו (בין השנים 2002 עד 2005), ובלהקה הנקראת "la miss tijuana" בין השנים 2010 ו-2011.
בשנת 2012 היה חלק מהלהקה RoCo יחד עם חברו הטוב מתקופת "המורדים" בנחמין רוחאס ועם ווילי לורנסו.
ההצלחה בישראל.
קולומבו ביקר בישראל כמה פעמים. הפעם הראשונה הייתה במרץ 2002, כאשר הוא וקמילה בורדונבה הגיעו לביקור בעקבות הצלחת הסדרה "קטנטנות". הם הופיעו בערוץ הילדים ואצל דודו טופז, ביקרו בבתי ילדים ישראלים, צילמו מספר פרסומות ומתיחה לתוכנית "פספוסים".
לאחר מכן, עם הצלחת "המורדים", הגיעו השחקנים להופעות בפסח של שנת 2003 ו-2004.
בנוסף, ביולי 2004 הגיע קולומבו לבדו, כדי לקדם את הסרט "המסע אל החלום".
בשנת 2015 השתתף בחצי הגמר של "המרוץ למיליון" בגרסתו הישראלית בתפקיד אורח ב"משימת הטלנובלה" שנערכה בארגנטינה.
חיים אישיים.
בשנים 2002-2005 ניהל קולומבו מערכת יחסים עם לוסיאנה לופליטו ששיחקה לצידו ב״המורדים״.
מ-2007 היה בזוגיות עם הדוגמנית ססיליה קורונדו. ב-2009 נולדה בתם הבכורה אאורורה.
בנחמין רוחאס
בנחמין רוחאס פסי (בספרדית: Benjamín Rojas Pessi, נולד ב-16 באפריל 1985) הוא שחקן, זמר ודוגמן ארגנטינאי.
רוחאס מוכר בעיקר בתפקידיו בטלנובלות הארגנטינאיות של כריס מורנה: "קטנטנות", "המורדים", "פלוריסיינטה" ו"אלמה פיראטה".
ביוגרפיה.
רוחאס נולד בלה פלאטה, פרובינציית בואנוס איירס שבארגנטינה, הצעיר מתוך שלושה ילדים של חואן קרלוס רוחאס ורוזלינדה פסי. יש לו שני אחים; קרלוס מריה וחואן לואיס ואחות; מילאגרוס
קריירה.
רוחאס התקבל לטלנובלת הילדים "קטנטנות" (Chiquititas), בהפקת כריס מורנה ויאיר דורי, אליה לוהק בתפקיד ז'אגו בעונה 4, ובתפקיד באוטיסטה בעונות 5–7. עקב הפופולריות העצומה שאספה הסדרה, רוחאס זכה לפרסום.
לאחר תום הסדרה "קטנטנות", לוהקו רוחאס ועמיתיו לסדרה - פליפה קולומבו, בת זוגו קמילה בורדונבה ולואיסנה לופילטו, לתפקידים הראשיים בטלנובלת נוער חדשה בשם "המורדים" (Rebelde Way), שם גילם את דמותו של פבלו בוסטמנטה, בנו של ראש העיר, נחשב כילד מפונק, אשר מתאהב במריצה המגולמת על ידי קמילה בורדונבה, בת זוגו במציאות. הסדרה זכתה להצלחה רבה בדרום אמריקה ובישראל.
לאחר שתי עונות, ירדה הסדרה מהמסכים וארבעת השחקנים הראשיים צילמו סרט בשם "המורדים: המסע אל החלום" (Caminos 4) המבוסס על המשך קורותיהן של ארבע הדמויות. לאחר סיום צילומי הסרט לוהק רוחאס ל"פלוריסיינטה", טלנובלה נוספת של אותם המפיקים, וגילם בה את פרנקו. לאחר מכן בשנת 2006 החל לככב בטלנובלה חדשה בשם "אלמה פיראטה" שם גילם את קרוס נאוורו – קוסם בעל חולשה לנשים נשואות.
בשנת 2006 הודיע רוחאס כי הוא לוקח פסק זמן מהמשחק כדי להקדיש זמן לקריירה המוזיקלית שלו, וב-2010 חזר למסך ושיחק בסדרה "ג'ייק ובלייק" בתור שני השחקנים הראשיים, והשתתף בטלנובלה "כמעט מלאכים" (ב-2008) בתפקיד אורח במשך 4 פרקים.
בשנת 2011 שיחק בסדרה "כשאת מחייכת אלי" בתור חואנסה, לצד מריאנה אספוסיטו.
בשנת 2013 הצטרף לסדרה "רק את" (solmanta vos) ושיחק שוב כבן זוגה של אספוסיטו.
בשנת 2019 החל לשחק בהצגה המצליחה "רק שבוע אחד לא יותר" בתור מרטין, לצד ניקולאס וזאקס ופלור וינה.
קריירה מוזיקלית.
בין השנים 2012–2014 היה רוחאס חבר בלהקה שהקים יחד עם פליפה קולומבו ווילי לורנסו, בשם "RoCo" (שמה מורכב משמות המשפחה של בנחמין ופליפה – Rojas, Colombo).
הגעתו לישראל.
רוחאס הגיע לישראל בפעם הראשונה בשנת 2003 יחד עם כוכבי "המורדים". ב-2004 הגיע לסיבוב הופעות עימם בפעם השנייה, בסמוך לסיום הסדרה.
בשנת 2005 הגיע עם פלורנסייה ברטוטי לישראל כדי לקדם את "פלוריסיינטה".
בשנת 2007 הגיע רוחאס לישראל כדי לקדם את הסדרה "אלמה פיראטה" בישראל. באותה השנה זכה גם לתרום את קולו לגרסה העברית של הסרט "גיבור של כולם" (דיבוב שהופק בשיתוף עם ג'טיקס – ערוץ דיסני כיום). לצידו השתתפו בדיבוב הסרט כוכבים רבים, בהם ליאור כלפון, הזמרת מרגלית צנעני, דודו ארז, עידו מוסרי ודודו זר.
בשנת 2010 הגיע לישראל יחד עם כוכבי הסדרה "כמעט מלאכים" לסיבוב הופעות.
חיים אישיים.
הוא דובר ספרדית ואנגלית, אשר למד במשך שישה חודשים בניו יורק כהכנה לסדרת הטלוויזיה "ג'ייק ובלייק", שצולמה באנגלית.
בין השנים 1998–2004, רוחאס היה במערכת יחסים עם השחקנית קמילה בורדונבה, ששיחקה לצידו בטלנובלה "קטנטנות" ולאחר מכן ב"המורדים".
בין השנים 2006–2008 היה בזוגיות עם השחקנית והדוגמנית מריה דל סרו.
מאז 2011, רוחאס נמצא במערכת יחסים עם מפיקת הטלוויזיה מרטינה סאנצ'ס אקוסטה. ב-21 בדצמבר 2018 נולדה לזוג בת.
פרשת מצורע
פָּרָשַׁת מְצֹרָע היא פרשת השבוע החמישית בספר ויקרא. הפרשה עוסקת כולה בדיני טומאה וטהרה, ויש הקוראים לה בלשון נקייה פרשת טהרות או פרשת זאת תהיה. לפי החלוקה לפרקים, היא מתחילה ב ומסתיימת ב.
בשנים שאינן מעוברות קוראים את פרשת מצורע ביחד עם הפרשה שלפניה, פרשת תזריע. בשנים המעוברות שאינן מתחילות ביום חמישי, כלומר בשנים מסוג בחה, זחג, זשה, בשז וגכז, חלה פרשת מצורע בשבת שלפני פסח, שבת הגדול.
תוכן הפרשה.
הפרשה עוסקת כולה בדיני טומאה וטהרה:
תאריכי הקריאה.
השבת בה קוראים את פרשת מצורע יכולה לחול בתשעה תאריכים שונים.
יחד עם פרשת תזריע:
בנפרד:
הפטרה.
מפטירים ב, בסיפור על ארבעת המצורעים בעת המצור על העיר שומרון. התימנים והאיטלקים מתחילים ב, והספרדים והאשכנזים (וכן בנוסח רומניא) מתחילים ב; בכל המנהגים מסיימים ב, אך התימנים והאיטלקים מוסיפים גם את הפסוק ב.
אם השבת חלה בשבת הגדול מפטירים ברוב הקהילות בהפטרת שבת הגדול, "וערבה לה' מנחת יהודה וירושלים" (), אמנם בקצת קהילות קוראים הפטרה מיוחדת זו רק בערב פסח שחל בשבת, ואצל התימנים לא נוהגים לקרוא הפטרה זו כלל, ואם כן קוראים את ההפטרה הרגילה של הפרשה (ובנוסח רומניא הפטירו הפטרה זו דווקא בפרשת צו, ואם כן, כנראה הפטירו בהפטרה הרגילה בשבת הגדול שחל בפרשת מצורע).
אם השבת חלה בערב ראש חודש אייר, קוראים את הפטרת "מחר חודש" ().
מהטמה גנדהי
סינתזה
סִינְתֶּיזָה (מיוונית σύνθεσις, σύν "סינ", חיבור, + θέσις "תזיס", מיקום) היא הרכבה, היפוכה של האנליזה. משמעותה מתייחסת הן להתהוותו של דבר מה חדש מתוך התרכבותם או הרכבתם של גורמים קיימים, והן ליכולתו (מיומנותו) הקוגניטיבית של אדם להרכיב שני אלמנטים קיימים או יותר כדי לקבל יצירה חדשה (שלם חדש). המונח רחב במשמעותו, ומתייחס הן לגורמים פיזיקליים, כימיים ו-ביולוגיים מחד, והן לאלמנטים רעיוניים או פנומנולוגיים. תוצר של סינתזה, מלאכותית על פי רוב, מכונה "סינתטי".
אדמונד
דחף
זאכרי טיילור
זאכרי טיילור (באנגלית: Zachary Taylor; 24 בנובמבר 1784 – 9 ביולי 1850) היה נשיאה ה־12 של ארצות הברית, ששירת בתפקידו בין מרץ 1849 ועד למותו ביולי 1850. לפני נשיאותו היה טיילור מייג'ור גנרל בצבא ארצות הברית. מעמדו של טיילור כגיבור לאומי לאחר ניצחונותיו במלחמת ארצות הברית–מקסיקו הביא להיבּחרו אל הבית הלבן למרות דעותיו הפוליטיות המעורפלות. מחויבותו הראשית כנשיא הייתה שימור האיחוד, אולם הוא מת רק 16 חודשים לאחר תחילת כהונתו, קודם שהתקדם בנושא העבדות, שגרמה למתיחות רבה בקונגרס. הוא הנשיא היחידי ממדינת לואיזיאנה.
טיילור נולד למשפחת בעלי מטעים עשירה שהיגרה מערבה, מוירג'יניה אל קנטקי בנעוריו. הוא הוצב כקצין בצבא האמריקני ב-1808 והתקדם לדרגת קפטן לפני מלחמת 1812. הוא עלה בדרגות כשביסס מוצבים צבאיים לאורך נהר המיסיסיפי, ובמלחמה מול האינדיאנים ב-1832 כבר היה קולונל. הצלחתו במלחמת הסמינול השנייה הובילה לכך שמשך תשומת לב לאומית. ב-1845, כשהחל סיפוחה של רפובליקת טקסס, שלח הנשיא ג'יימס פולק את טיילור אל אזור הריו גראנדה, כשהוא מצפה לקרב מול מקסיקו בגבול בין המדינות. מלחמת ארצות הברית–מקסיקו פרצה באפריל 1846. במאי, ניצח טיילור את הצבא המקסיקני בפיקוד הגנרל מריאנו אריסטה בשני קרבות, בפאלו אלטו ובראסקה דה לה פלמה, והצליח להסיג את כוחותיו מטקסס. טיילור נכנס עם צבאו למקסיקו, וניצח את הצבא המקסיקני בפיקודו של פדרו דה אמפודיה בקרב מונטריי בספטמבר. טיילור הפר פקודות כשצעד עם חייליו דרומה, ולמרות נחיתות מספרית, הצליח לנצח ניצחון מוחץ את הכוחות המקסיקניים של אנטוניו לופס דה סנטה אנה בקרב בואנה ויסטה. לאחר מכן, רוב כוחותיו הועברו אל פיקודו של המייג'ור גנרל וינפילד סקוט, אולם טיילור המשיך להיות אהוד ולהיחשב לגיבור לאומי.
המפלגה הוויגית שכנעה את טיילור להסכים לעמוד בראשה, אף על פי שדעותיו היו מעורפלות ושהוא לא התעניין בפוליטיקה. הוא ניצח בבחירות לצד הפוליטיקאי מניו יורק, מילרד פילמור, וניצח את המועמדים הדמוקרטיים לואיס קאס וויליאם באטלר, וגם את מועמדי מפלגת הארץ החופשית (מפלגה שלישית שהתנגדה לעבדות) בראשות הנשיא לשעבר, מרטין ואן ביורן. כנשיא, התרחק טיילור מהקונגרס ומהקבינט, גם כשעימותים מפלגתיים איימו לפלג את האיחוד. העימות בנוגע למעמד העבדות בטריטוריות שהושגו במלחמה הובילו לאיומי פרישה מצד הדרום. אף על פי שהיה דרומי ובעל עבדים, טיילור לא רצה בהרחבת העבדות. כדי להימנע מהשאלה, הוא דחף את המתיישבים בניו מקסיקו ובקליפורניה לכונן חוקות שיהפכו אותן למדינות, והכין את הקרקע לקראת פשרת 1850 בין הצפון לדרום הפוליטיים שסבבה אודות מעמדה של העבדות בארצות הברית. טיילור מת מבעיות קיבה ביולי 1850, ולכן לא השפיע על החלוקה האזורית שהובילה, עשור לאחר מכן, למלחמת האזרחים האמריקנית.